Ambatosoa

Ambatosoa er en region i det nordøstlige Madagaskar. Den blev oprettet i 2023 ud fra den nordlige del af regionen Analanjirofo, og regionen blev sat i drift den 26. juli 2025. Dens hovedstad er byen Maroantsetra. Dens navn betyder "behagelig klippe" på malagassisk, en henvisning til regionens rige mineralressourcer. Geografi og klima Ambatosoa ligger ved Antongilbugten på Madagaskars nordøstlige kyst. Den grænser op til Sava mod nord, Sofia mod vest og Analanjirofo mod syd. Dets to distrikter dækker et område på 11.196 km². Antongilbugten er den største bugt på Madagaskars østkyst og dækker et areal på 2.800 km². IUCN's kommission for artsoverlevelse har identificeret det som et vigtigt område for havpattedyr, da det er et vigtigt kælvningsområde for pukkelhvaler. Kommissionen for artsoverlevelse har også identificeret det som et vigtigt område for hajer og rokker, og Madagaskars regering etablerede i 2015 et hajreservat i bugten. Den største ø i bugten er Nosy Mangabe, som har været beskyttet som et særligt reservat for aye-aye-hvaler siden 1965. Antainambana-floden er den største flod i Ambatosoa. Den er cirka 200 km lang, og har sit udspring i Sofia-regionen, og den munder ud i Antongil-bugten ved Maroantsetra. Floder i Ambatosoa, der munder ud i den vestlige side af Antongil-bugten, er fra nord til syd floderne Voloina, Rantabe, Fananehana, Fahambahy, Mananara og Anove. De største floder i regionen øst for Antainambalana er floderne Andranofotsy og Ambanizana. UNESCO-biosfærereservatet Mananara-Nord Nationalpark, ligger i Ambatosoa, ligesom dele af Makira Naturpark og Masoala Nationalpark, hvor Masoala er en del af verdensarvvsområdet Regnskovene på Atsinanana World Heritage Site. Det førnævnte Nosy Mangabe Special Reserve og det Andreba Harmonious Protected Landscape ligger også i regionen. Der er fundet betydelige forekomster af beryl, guld og kvarts i regionen. Ligesom andre dele af Madagaskars østkyst har Ambatosoa et tropisk regnskovsklima og får cirka 2.000 mm regn om året. Maroantsetra er det vådeste sted på Madagaskar og får op til 3.000 mm regn om året, pga. dens placering ved udmundingen af Antongilbugten, som passatvindene ledes hen i. Ambatosoa ligger i økoregionen Madagaskars fugtige skove. Historie Arkæologiske udgravninger ved Nosy Mangabe og Mananara Avaratra viser, at Ambatosoa har været beboet siden det ottende århundrede. I 1503 blev Diogo Fernandes Pereira den første kendte europæer, der besøgte Antongilbugten. Bugten og især Nosy Mangabe fungerede som et forsyningspunkt for hollandske, engelske og franske skibe i løbet af det 16. til det 18. århundrede. Mod slutningen af denne periode blev den også en slavehandelshavn. Ambatosoa var en af de 28 regioner, der blev oprettet ved Madagaskars decentraliseringslov fra 1994, men som aldrig blev implementeret. Den blev genskabt den 29. juni 2023 ved at adskille distrikterne Mananara Avaratra og Maroantsetra fra Analanjirofo. Regionen blev officielt oprettet den 26. juli 2025 med indsættelsen af Rabefenara Louis Velombity som regionens første præfekt. Regionens guvernør er endnu, i juli 2025, ikke blevet udpeget. Administrativ inddeling Ambatosoa er inddelt i distrikterne Mananara Avaratra (Nord Mananara) og Maroantsetra, som igen er inddelt i henholdsvis 16 og 20 kommuner. Demografi De to distrikter, der udgør Ambatosoa, havde ved Madagaskars folketælling i 2018, en samlet befolkning på 491.077 mennesker. De største byer i regionen er Maroantsetra og Mananara Avaratra, som havde en befolkning på henholdsvis 42.529 og 35.148 ved folketællingen i 2018. Betsimisarakafolket er den største etniske gruppe i regionen, selvom Tsimihetyfolket udgør et betydeligt mindretal. Økonomi Landbrug beskæftiger en stor del af Ambatosoas befolkning. Regionen er en førende producent af nelliker (som udgør mere end halvdelen af landmændenes indkomster i regionen), og vanilje på Madagaskar, og producerer også frugter som litchi og banan, kaffe og ris. Virksomheden Prexmin (Prospection Exploitation Minière) med base i Maroantsetra udvinder industriel kvarts og kvarts af ædelstenskvalitet i regionen. Transport Maroantsetra og Mananara Avaratra er forbundet med Soanierana Ivongo i syd af kystvejen National Road 5, selvom denne del af vejen er et uasfalteret spor i notorisk dårlig stand. Madagascar Airlines tilbyder ruteflyvning fra den nationale hovedstad Antananarivo til Maroantsetra Lufthavn. Selskabet Melissa Express driver en færgeforbindelse mellem Soanierana Ivongo, Mananara Avaratra og Maroantsetra. Referencer